Hra 23

stalo sa

účastníci: Abram, Axe, Chili, Spike, Tanquol

po odovzdaní synátora starostovi a krátkom oddýchnutí sa A-team presúva na ambasádu. Presun prebehol hladko, ale ambasádori boli zamknutí na poschodí a dosť neochotní sa kamkoľvek presúvať.

Keď sme dali Spikeovi čas, aby na nich zapracoval, zistil, že ich neochota sa presúvať pramenila z toho, že sa spustili bezpečnostné systémy a zatkli sa vonkajšie dvere. A diplomati ešte z paniky nahádzali na dvere kopu stoličiek. A potom sa sami seba dokázali presvedčiť, že tu je to bezpečné.

Spike ich dokázal spracovať tak že boli ochotní sa presunúť do starostovej pevnosti.

Chili prepálil zámok na vchodových dverách a hromadu stoličiek za nimi rozhrnula Axina ako buldozér.

Keď sa všetci zhromaždili v lobby, Chili dostal guľku do hrude. Väčšinu energie pohltila zbroj, ale niečo predsa len išlo skrz. Sniper sa nachádzal v budove oproti na treťom poschodí.

Axe a Chili dostali haste od Tanquola, Spike si ho aktivoval sám a do štyroch sekúnd už Axe rozkopávala dvere v dotyčnom byte. Tam im do tváre explodovala nastražená mína. Zmutovaný skaven odložil pušku, "pomaly" a s gráciou asasína, ktorý si užíva svoje povolanie vytiahol dva meče, ktoré v jeho rukách vyzerali ako dýky a skočil po nich.

Spike by prisahal, že než skaven skočil, videl zubatý úsmev. Akoby v "programovaní" tohto konkrétneho exempláru zostalo niečo z povahy pôvodného, živého skavena.

Abram a Tanquol zostali u diplomatov strážiť, ak by sa náhodou objavili ešte nejakí iný útočníci.

Z Tanquolovho pohľadu sa chvíľu nič nedialo a potom vyletela von z okna stolička. Zobrala so sebou aj záclonu s oknom, ktoré už bolo oslabené dierkou po výstrele. Keď na svojich magitech poduškách vyskákal dosť vysoko, aby videl do miestnosti, traja členovia A-teamu dostávali poriadny záhul. Na to, že to bolo 3v1 to bol až nepríjemne vyrovnaný súboj. Bolo to príliš ďaleko na to, aby T nejako zmysluplne zasiahol do boja a robiť šaškovinky vo výške tretieho poschodia uprostred ulice počas nepriateľskej invázie sa mu práve nechcelo. Tak zostal chrbtom prilepený k budove ambasády a poslal na skavena cez už otvorené okno blesk. Skaven mal neskutočné reflexy a aj keď mu blesk letel od chrbta, dokázal sa mu z veľkej časti vyhnúť (reflex save d20=20).

Blesku sa síce vyhol, ale na moment ho to vyhodilo z rovnováhy, čo pohotovo využil Chili a zasadil mu pár rozhodujúcich úderov. Axinu pochytil amok a mŕtveho skavena vyhodila von otvoreným oknom.

Samotný transport diplomatov prebehol až podozrivo hladko.

Veliaci štáb nám pogratuloval k úspešnej evakuácii a hneď nás poprosil o preverenie situácie na tržnici. Podľa nedávneho hlásenia jedného šťastlivca, ktorému sa odtiaľ podarilo utiecť sa tam nachádza veľká skupina civilistov a niekoľko desiatok strážcov. Boli už niekoľko krát napadnutí menšími skupinkami.

Chili a Spike sú úplne zmordovaní po stretnutí s asasínom a potrebujú si aspoň pár minút oddýchnuť. Kým odpočívajú, T študuje miestne mapy. Najlepší prístup by bol tunel v úzkych uličkám pomedzi staršími domami.

Po ceste sa každému členovi A teamu ušlo zopár šrapnelov z mínometnej paľby. Bolo by dobré s tým niečo robiť, ale z daného smeru prúdi do mesta väčšina útočníkov a prípadný pokus o odstránenie mínometov sa rovná sebe vražde.

Nebolo to až tak veľmi prekvapivé, ale s nechuťou sme zistili, že tunel je zavalený. Jediné možnosti sú obísť to zo severnej, alebo južnej strany. Ale obe trasy vedú veľkými priestrannými ulicami, kde by sme boli ľahký terč. Tanquol navrhol a zvyšok tímu odsúhlasil tretiu možnosť. Smer priamo na trhovisko, po strechách. Je dosť možné, že sa tu budú pohybovať skaveni, ale je nepravdepodobné, že by tu očakávali niekoho iného. A navyše tu budeme aspoň trochu krytý. Útok je iba pozemný, nič tu nelieta. Teda okrem granátov...

Z našej vyvýšenej pozície sme videli na pristávacie plochy a práve štartovala menšia transportná loď. O chvíľu sa stratila v oblakoch so zelenými bleskami.

Zo strechy trojposchodovej budovy sme mali trhovisko sme mali ako na dlani. Boli tam viditeľné 4 vstupy, zatarasené stánkami a všemožným bordelom. Približne uprostred sa krčila asi stovka civilistov a zopár strážnych, ktorí ešte žili bojovali o život so skavenmi.

Tanquol na nič nečakal, pustil tam salvu fireballov, ktoré s vypätím všetkých síl tvaroval tak, aby v nich vytvoril kapsy bezpečného priestoru pre civilistov a strážcov. Potom sa vzduchom rozbehol ešte bližšie a skavenov schladil kužeľom mrazu. Týmto ťahom sa mu podarilo eliminovať desiatky skavenov.

Kým T bežal bližšie Chili z neznámych príčin začal šaškovať na kraji budovy a rozpleštil sa na zemi. Axe normálne zlanil a Spike zliezol ako ostrieľaný budovolezec. Abrama nebolo vidieť ako sa dostal dole.

Chlapi a jašterka, ktorí uprednostňujú boj z blízka sa dostali do vravy ihneď po Tanquolovej mrazivej explózii a spravili krátky proces so zostávajúcimi preživšími útočníkmi.

Tanquol nemôže uveriť vlastným ušiam. Väčšina civilistov si praje zostať na tržnici, lebo sa tu so zabarikádovanými vstupmi cítia bezpečne. Pritom úplne ignorujú posledný útok, proti ktorému im tie zátarasy vôbec nepomohli, a keby A-team nedorazil včas, boli by už teraz všetci zmasakrovaní. Poslední 4 strážcovia tiež iba nechápavo gúľajú očami. 30 ich kolegov za nich položilo život.

Spike to má však pod kontrolou a šokovaný dav sa mu darí ukľudniť.

Tanquol zatiaľ skladá plán na ústup. Po strechách to nepôjde. Nie s takým davom. Široké hlavné ulice sú pozvánka pre granáty. Jediná rozumná možnosť sú úzke vedľajšie uličky. Ale odtiaľto sa tam nemáme ako dostať. Ibaaaže.... Tanquol drgne do Axiny, "poď so mnou". Potom telepaticky všetkým: "ostatní tiež". A zamieri so to k jednopodlažnej budove, očividne staršiu. Kývne na Axinu: vyraz dvere. Potom prejde skrz celý dom a ukáže na stenu: tu sprav dieru. Axine sa rozžiaria oči pochopením a čírou radosťou z demolície.

Keď Axe začala s demolíciou, zdá sa, že všetci pochopili. Vytvorenie nejaký čas potrvá, tak kto mohol sa posadil a čakal. A-team vyšiel von a strážil, lebo Chili ešte na trhovisku mal akýsi divný pocit, že sa chystá nejaký prepad.

To sa o chvíľu aj potvrdilo. Zo zemi začali vyskakovať mutovaní kríženci medzi skavenami a krtkami.

Jeden z výstrelov smeroval na Abrama. Ten si toho všimol a včas reflexívne uhol. V ten moment si neuvedomil, že za ním je dav civilistov a guľka určená jemu usmrtila niekoho vzadu.

Boj bol krátky, zúrivý a hodne krvavý. Jeden skaven sa dostal skrz obranu a kým sa ho podarilo doraziť, v neozbrojenom a neobrnenom dave spôsobil malý masaker.

Keď sa Axe pod Tanquolovm vedením prebúrala skrz stenu a dom zostal stáť, mnoho ľudí si očividne s veľkou úľavou vydýchlo.

Spike prikázal preživším zobrať zranených a postupne v dvojrade koordinoval prechod domami a dierou na druhú stranu. Skupina sa ocitla pod hradbami vnútorného okruhu. Pozdĺž nich sa dostala relatívne bezpečne k bráne. Pár mŕtvych si vyžiadal zablúdený delostrelecký granát.

Do pevnosti sa podarilo evakuovať 70 civilistov a jedného strážcu.

A-team si užíval krátku, ale zato veľmi zaslúženú a žiadanú pauzu. Priblížil sa nízky a širší človiečik a potichu požiadal Spikea, ktorého mal za veliteľa skupiny, či je ochotný sa vzdialiť bokom, pretože to o čom sa chce porozprávať je dosť citlivej povahy.

Spike mrkne na Tanquola a poklepe si prstom na spánku. Tanquol kývne hlavou na znak súhlasu a nadviaže s ním telepatické spojenie;

T: "tu sme sami, hovor."

Č: "To ste vy, čo tu behajú po meste a zachraňujú všetko možné? Mám takú žiadosť, ktorá by sa nemusela stretnúť s pochopením u oficiálnych predstaviteľov mesta."

Tanquol je ticho a telepatickým kanálom vyšle pocit, aby pokračoval.

Č: "Je tu jeden trezor, ktorý nevyhnutne potrebujem. Každému ponúkam 50k kreditov."

T: "To je veľmi zaujímavé, ak budeme mať čas, rozhodne sa na to pozrieme. Ukáž mi na mape, kde to je."

Č (naliehavo): "Prosím, je to pre mňa fakt veľmi dôležité!" a na Tanqulovej ponúknutej mape sa snaží predstaviť si červenú bodku, ktorá označuje správny dom.

T: "Chápem, ale ako vidíš, máme aj iné problémy"; T ukáže obrázky masakru z trhoviska.

Č (nezaujato): "Také som už videl" .. trochu skrytá myšlienka v pozadí, rozhodne to nebol úmysel prezradiť: "aj spôsobil".

T: "V poriadku. Ale jediné čo teraz dokážem sľúbiť je, že sa na to pozrieme, keď budeme blízko a budeme mať čas."

T: "Mimochodom, ako veľký je ten trezor?"

Č: "Nič masívne, váš jašterkový kolega s tým určite nebude mať najmenší problém."

T pokýve hlavou a ukončí telepatické spojenie. Potom sa uvelebí, zatvorí oči a pokračuje v odpočinku.

Počas krátkej porady nevystali žiadne nové naliehavé požiadavky, preto sa A-team rozhodne, že sa pozrie na tú nemocnicu. A navyše ako bonus, žiadaný trezor sa nachádza iba neďaleko.

Team sa teda vydá na cestu k nemocnici. Tanquol nadviaže kontakt so Spikeom a sprostredkuje mu rozhovor s človekom, ktorý žiadal trezor. Špeciálne Spikea upozorní na myšlienku: "aj spôsobil".

T: "Myslím, že tu máme potencionálneho masového vraha a bolo by treba sa mu bližšie pozrieť pod pazúry."

Než Spike odpovie, z mračien sa vynorí loď, ktorú sme videli štartovať. Má vypnuté motory a padá k zemi. Zdá sa, že spadne západne od mesta.

T vybehne trochu vyššie, aby videl kam presne padá a pôvodný odhad je potvrdený. O chvíľu sa silno zatriasla zem a na obzore sa objavil silný záblesk svetla. Aj keď to spadlo ďaleko za mestom, výbuch bol natoľko silný, že úplne zničil celú západnú časť mesta. A veľká časť západnej polovice má rôzne stupne poškodenia v závislosti od veku a výšky budov.

S tým teraz nespravíme nič. Pokračujeme smer nemocnica.

Ulica pred nemocnicou vyzerala strašne. Celá bola zaliata krvou a rozsekanými ľuďmi. Úplné jatka. Útok prebehol iba nedávno. A-team tomu možno mohol zabrániť, ak by tomu dali vyššiu prioritu. Tanquol si kládol otázku, či záchrana pár diplomatov stála za to. Z istého pohľadu nie, ale sú to osoby, ktoré majú značný vplyv nie len na tejto planéte ale aj vo veľkej časti celého sektoru. A tento vplyv rangeri zúfalo potrebujú aby zachránili viac ako jednu nemocnicu niekde na bezmennej planéte. Je to veľmi kruté, ale je to risk, ktorý A-team musí podstúpiť.

A team sa rozhodne o kontrolu interiéru nemocnice, ak pre nič iné, aspoň nejaké lekárske zásoby, ktoré teraz budú veľmi potrebné. Ako klusajú po chodbe, T rýchlo skenuje okolie na prítomnosť myšlienok, ktoré prezradia prítomnosť niekoho živého. Nikde nič. Iba v jednej miestnosti úplne na konci chodby zacíti klbko strachu. Varuje ostatných. Axina zakričí: "Je tu niekto?!"

Na to sa ozve dupot a do chrbta nám vbehne skaven asasín. Chili s Abramom ho rýchlo rozmontujú. T a Spike zatiaľ kontrolujú miestnosť. Niekto živý sa nachádza v plechovej skrini. U dverí leží rozpáraná sestrička. Ten niekto v skrini sa tak bojí, že je na pokraji šialenstva. kolektívnym úsilím Tanquolovej telepatie a Spikevej diplomacie sa podarí dotyčného ukľudniť. Ako sa ukázalo, jedná sa o 9 ročné ľudské dievčatko. Je celé od krvi, ale očividne nie vlastnej. Fyzicky je dievča nezranené. T ju uloží do stáze.

Chili našiel nejaké lekárske zásoby. Tu už nie je čo viac spraviť. Po ceste do pevnosti sa môžeme ešte staviť pre trezor.

Team stojí pred budovou, ktorá je očividne z oveľa lepšieho stavebného materiálu ako všetky budovy v okolí. Všetci majú za sebou veľmi dlhý deň, sú pomerne unavený a vôbec netušia ako dlho ešte budú musieť pokračovať bez odpočinku. Preto začínajú byť oveľa opatrnejší. Spike obetuje časť energie na magitech mapovanie domu vo viacerých sférach. Trezor je na poschodí a na prízemí sa objaví 5 párov zelených očí vo sfére tieňu. Šiestemu páru očí nedokáže určiť farbu a dokonca ani sféru. Zachytil ich iba náhodou, pretože majiteľ tých očí to nečakal. Vzápätí zmizli. V tom čase si ale neuvedomil všetky detaily a súvislosti, takže nikto ešte netušil o čo ide.

Keďže skaveni vyčkávajú na prepadnutie a naším jediným cieľom je trezor, team sa radí ako sa k nemu dostať bez zbytočného boja. Netrpezlivý Chili obehne budovu, vyšplhá na poschodie a začne sa svetelným mečom prepaľovať cez stenu vedľa trezoru. Všetkých 5 párov očí sa otočí rovnakým smerom a pomaly sa začínajú presúvať na poschodie.

T sa rozhodne, že obetuje veľkú časť magickej energie, teleportuje sa dovnútra, schytí trezor a chce sa teleportovať von ešte pred tým, ako sem dorazia skaveni. Kým zistia, čo sa deje, všetci budú na pol cesty k pevnosti.

Tu však narazil na problém. Teleport von zlyhal. Na ramene mu pristála ruka a hlbší zvučný hlas hovorí: "Nie tak rýchlo."

T je strnulý od šoku, analyzuje; ako, kto a prečo.

Neznámy: "Chvíľu si tu pohovoríme.

T (pre seba): "Hmm, ak by chcel zaútočiť, už by zaútočil a nevykecával by sa. Ale ako mi vyblokoval teleport?! Ale tá aura.. Kde som len niečo také podobné cítil? .. Niečo podobné, ale oveľa slabšie u tej malej šialenej bohyne tých drobných hmyzáčikov. Alebo vlastne dosť podobné u Auri-ela a celého panteónu!!"

T: "Dobre, o čom?"

Neznámy: "Mám taký pocit, že máte nekalé úmysly s majiteľom tohto trezora."

T: "A komu patrí tento trezor? Poslal nás pre neho ten, kto sa predstavil ako jeho majiteľ. A o prípadnej stráži nepovedal vôbec nič." T sa snaží poslať telepatický obraz človeka, ktorý žiadal tento trezor, ale okrem mágie má T blokované aj telepatické schopnosti. S niečím takým sa ešte nikdy nestretol. Ten dotyčný musí byť veľmi mocný.

Neznámy: "Áno, to je on. A tie nekalé úmysly sa netýkajú trezora, ale samotného pána Luisa."

T: "To môže byť na dlhšiu diskusiu." Alebo možno aj nie pomyslí si pre seba. T cítil, ako sa mu neznámy prehrabáva telepaticky v pamäti bez očividnej námahy. T sa mu to síce snaží znepríjemňovať, ale príliš sa nesnaží. Aktívny odpor by to iba zhoršil a T mal podozrenie, že by mu to aj tak nepomohlo.

Nahlas teda povie: "Neposadíme sa? Dal by som si čaj. Zelený. Bez mlieka. Bez cukru."

S týmito slovami položí T trezor späť na stolík, usadí do neďalekého kresla a ako sa otočí, po prvý raz uvidí s kým sa to vlastne rozpráva. Je to postarší človek s krátkymi bielymi vlasmi, ktoré sú zľahka zvlnené. Akoby sa snažili stočiť do kudrliniek, ale nešlo to. Na vrchu zadnej časti hlavy sa začína objavovať plešinka.

Neznámy: "Á, pán má úroveň." Muž sa otočil a kývne hlavou na zmutovaného skavena poslušne čakajúceho v kúte; "Počul si. Ja si dám to isté."

Potom sa otočí späť na T: "Dovoľ, aby som sa predstavil. Volám sa Bugg2 a som najvyšším komorníkom pána Luisa. Nezavoláme aj ostatných?"

T: "Áno, to je dobrý nápad."

Bugg2 luskol prstami a celý A-team sa ocitol v miestnosti. Všetci inštinktívne siahli po zbrani. Bugg2 na to nijako nereagoval a T kľudne medzi dvomi hlasnými srkmi čaju hovorí: "Kľud, uvoľnite sa, keď tak si vypýtajte čaj. Alebo kávu. Tu vám teraz zbrane nepomôžu."

T rýchlo zhrnie doterajší rozhovor.

Spike teda nahlas zopakuje o čom sa rozprávali s T po ceste do nemocnice. Źe pán Luis je potencionálny masový vrah a ako policajti to nemôžeme nechať len tak a musí sa to preveriť. A potom nech si ho rieši lokálna justícia.

Bugg2 na to odpovie: "Nie. Zastavte akékoľvek vyšetrovanie týmto smerom. Poviem vám len, že to bola sebaobrana. Už pána Luisa nechajte na pokoji. Ponúkol vám každému z vás peknú sumu peňazí. Berte to. Ak ho budete vyšetrovať ďalej, hlavy vám na krkoch nezostanú."

Spike sa očividne chce hádať ďalej a Chili je viditeľne nepokojný a chce sa pridať do hádky, ale T ich zastaví: "Nechajte to tak. Potom vám to vysvetlím."

V Tanquolovi sa mieša hnev s extrémnou zvedavosťou. Nemá rád takéto otvorené vyhrážky. Obzvlášť ak je to od niekoho, proti komu je v podstate bezmocný. Ale celý hnev bledne v tieni túžby dozvedieť sa viac. Ako o Buggovi2, tak aj o jeho "súčasnom stave" a ako by sa tam T mohol dostať tiež.

V pozadí mu ešte vŕta v hlave otázka, ktorú sa Chili opýtal nahlas: "Títo tvorovia útočia na celé mesto. Prečo im nespravíš to isté, ako týmto?"

Bugg2: "Sú plný chaosu a chaosovej mágie. Týchto pár kusov pre mňa nepredstavuje veľké riziko, ale ak by som ich ešte pár pridal, mohlo by ma to zlomiť a zmutovať podobne ako ich. A to nechcete ani vy, ani impérium."

Bugg2 si ešte raz prezrie celý team a keď sa pozerá na T, povie: "Teraz nie, ale možno neskôr ťa naučím pár vecí."

Keď sa pozerá na Chiliho, tak chvíľu mlčí, potom si iba tak pre seba povie: “Hm.“ Potom nahlas povie, aby sa nikto nesnažil ten trezor otvoriť.

Bugg2: "Verím tomu, že nateraz máme všetko vyjasnené. Pozdravujte Luisa." Usmeje sa, a zmizne.

Chili zoberie trezor a team sa vydáva na cestu do starostovej pevnosti. Po ceste im ešte T vysvetlí, čo sľúbil; “Toto je bytosť s ktorou sa neháda. Obzvlášť vtedy, ak sa vyjadril takto jasne. Nie je radno ho provokovať. Iba ak by sme si našli ochrancu, prinajmenšom rovnako mocného ako on, ideálne mocnejšieho. A ja mám podozrenie, že takých veľa nie je. A už vôbec nie takých, ktorí by s Buggom2 riskovali otvorený konflikt kvôli pár, z ich pohľadu bezvýznamných smrteľníkov.“

Bugg2 je rozhodne prastarý aj na pomery bohov. Celý panteón z Gaurie dohromady sa mu nedokáže vyrovnať.

Keď T dovysvetľuje, telepaticky sa spojí iba s Chili a pýta sa ho: “keď Bugg2 povedal to svoje záhadné Hmm, na čo si v tej chvíli práve myslel?“

Chili odvetí, že mal na jazyku otázku, či by sa nechcel presídliť do jeho meča?

Na to si Tanquol sám pre seba povie: “Hm.“

Stretnutie s Luisom je veľmi rýchle a strohé. Bol trochu prekvapený, že Bugg2 je späť, ale poďakoval za pozdravy aj trezor, krátkym gestom nám poslal kredity a rozlúčil sa.

pokračovanie